Fritjoff Bergmann

Fritjoff Bergmann (egentig Fridtjov, født 28. mai 1873 på Hamar, død 10. mai 1953)DIS-Norge, Gravminner i Norge var en norsk pressemann, redaktør og politiker (NKP/ AP). 

Han ble typograf i farens trykkeri, og arbeidet i flere år som maskinsetter. Da han senere begynte som journalist ble han tilknyttet Arbeiderpartiets sentrale avis i Bergen, Arbeidet. Ved den store splittelsen i Arbeiderpartiet i november 1923 fulgte både avisen og Bergmann det nye Norges Kommunistiske Parti.

I 1925 ble Bergmann redaktør for avisen, som da var en av NKPs viktigste. Han ble imidlertid nokså snart fjernet fra redaktørposten. Det skjedde etter en strid om den såkalte Labour-Party-ideen sentralt i partiet. Ideen gikk ut på å samle de tre daværende arbeiderpartiene i et felles parti, der hvert part fortsatt skulle ha en viss selvstendighet. I NKP ble ideen etter hvert oppsummert som «likvidatorisk», og det oppvask i partiet da det ble avdekket at sentrale NKP-folk hadde hatt underhånds møter om prosjektet bak partiledelsens rygg. Bergmann hadde vært blant dem som satte sin lit til Labour-Party-løsningen.Side 64. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1 

Da AP og Norges Socialdemokratiske Arbeiderparti gikk sammen i 1927 brøt Bergmann med NKP og sluttet seg til Arbeiderpartiet. Han fikk jobb i deres partiavis  Bergens Arbeiderblad. Bergmann var også aktiv i lokalpolitikken i Bergen.Arbeidernes leksikon, bind I, Oslo 1932

 Referanser 

Kategori:Norske redaktører
Kategori:Ap-politikere i Hordaland
Kategori:Lokalpolitikere i Bergen
Kategori:NKP-politikere i Hordaland
Kategori:Personer fra Hamar kommune
Kategori:Fødsler i 1873
Kategori:Dødsfall i 1953